Tal prin coment o podês cjatâ cualchi considerazion in proposit.
19/06/08
Il dirit di doprâ la lenghe proprie intes aministrazions publichis
Tal prin coment o podês cjatâ cualchi considerazion in proposit.
1 commento:
- Comitât 482 ha detto...
-
La diference cul Friûl e je sot dai voi di ducj. Clâr che la situazion sudtirolese e diven di une suaze legjislative divierse. Dut câs, cu la leç 482/99, il dirit a indreçâsi aes aministrazions publichis e a vê rispueste inte lenghe proprie dal teritori al è stât ricognossût a ducj i citadins che a fevelin une des lenghis tuteladis. Cun dut achel, lis declarazions fatis di diviers aministradôrs regjonâi ancje di resint nus mostrin cemût che, in dì di vuê, il probleme nol sedi tant legjislatîf, ma massime culturâl. Ven a dî che in Friûl – Vignesie Julie, contrari di ce che al sucêt inaltrò, no si calcole di dirit chel di podê doprâ la lenghe native intai rapuarts de aministrazion publiche. Pecjât che chest mût di viodi lis robis che a àn diviers politics e aministradôrs di cjase nestre nol ledi cuintri dome di une leç dal stât talian, ma ancje de legjislazion europeane. Lis consecuencis di chest compuartament a son claris: a seconde de lenghe che o doprìn, o vin un tratament diviers de bande des aministrazions publichis. Cheste situazion e à un non: discriminazion.
- 19/06/08, 10:53
fur_Latn unk fur_Latn fur_Latn ita_Latn ita_Latn unk fur_Latn unk